392 



tradere. Q,uid juvenem excitare posset ad eiusmodi miseriam 

 ferendam, quam evitare potest, domi remanendo et mensam 

 gubernatoris, qui ipsum magnopere amat, visitando ? Interim 

 is tamen 800 collegit genera vegetabilium in ista insula ger- 

 minantium, inter quæ 200 nondum descripta sunt. Priora 50 

 genera primo anno descripta et ad me transmissa tradere 

 debui Præfecto cameræ redituum, vnde salarium eius solvitur, 

 et vnde officium eius dependet. Ab hoc, semper occupato, 

 numquam in meas manus redigere potui herbarium vivum &c. 

 Optarem serio, vt generosius ipsi stipendium procurare pos- 

 sem, ad sumtus in eiusmodi studio melius ferendos. Si quis 

 Magnatum Vestrorum eum suis sumtibus sed generosioribus 

 tenere vellet, is sane libenter præsenti suo officio abdicaret, 

 seque totum Illi traderet omnemque fructum studiorum suorum. 

 Is paratissimus est ad quasvis peregrinationes suscipiendas, 

 immo tot morbis superatis etiam aptissimus. Tamquam medi- 

 cus (est medicinæ licentiatus) coloniam vicinam Hispanorum 

 visitavit et admodum exoptat occasionem provincias mexi- 

 canas visitandi. In describendis plantis ad gustum Tuum 

 peritissimus est. -Posses tum ipsum sub Tua directione mit- 

 tere quorsum placeret. Hic pro eodem, tamquam extraneo, 

 vix ulla spes mihi videtur adesse eius statum meliorandi. 

 Cum hic optimæ spei juvenis anno 1756 hic commoraretur, 

 patrimonium suum non exiguum bello tum incipiente Lipsiæ 

 peribat, adeoque is tum momento ex divite pauperrimus factus 

 eam stationem tamquam divinam sortem ambabus accipere 

 debebat, quam ego ipsi ægerrime comparabam, quam neque 

 obtinuisset, si invidentes vel rivales eius stationis adfuissent. 

 Præcedenti anno transmissa naturalia et scripta omnia propter 

 deductas a prædatoribus naves in anglicanos portus ibique 

 detentas perierunt. Inter reliqua stirps altissima sacchari- 

 feræ arundinis florentis , arboris instar , dolio implantata, 

 dolenda est. Conchylia quædam pretiosissima naufragio ad 

 portum Norvagicum perierunt. Alio naufragio ad insulas 

 Hetland Adansoni conchyliologia Senegalliæ , quam D° de 

 Rohr transmiseram , is vero deinde remiserat, conchyliorum 

 esca facta est. Jam de eo agitur, ut alium juvenem tam- 



